b'\n_START_ARTICLE_\nPernaruohot\n_START_SECTION_\nTuntomerkkej\xc3\xa4\n_START_PARAGRAPH_\nPohjoismaissa kasvavat pernaruohot ovat tavallisesti yksivuotisia ruohokasveja, joilla on usein haarova varsi. Pernaruohojen kukat ovat useimmin pienet ja keltaiset. Hedelm\xc3\xa4n\xc3\xa4 ovat pitk\xc3\xa4t lidut, joissa siemenet sijaitsevat riveitt\xc3\xa4in kahdessa lokerossa.\n_START_SECTION_\nPernaruohot Suomessa\n_START_PARAGRAPH_\nSuomessa on tavattu yhteens\xc3\xa4 yhdeks\xc3\xa4n eri pernaruoholajia. Ne ovat melko harvinaisia\xe2\x80\x93hyvin harvinaisia ja ovat kaikki tulokaslajeja. Yleisin pernaruoho on etel\xc3\xa4isimm\xc3\xa4ss\xc3\xa4 Suomessa melko tavallinen rohtopernaruoho.'